මරියුපෝල් නගරයේ ඉතිරිව සිටින යුක්රේන සොල්දාදුවන් සහ විදේශ කුලී හේවායන් අසොව්ස්ටාල් යකඩ කම්හලේ සිර වී සිටින බවත් අවශ්‍යනම් අවි බිම තබා ඔවුන්ට පිටවී යා හැකි බවත් එසේ යටත් වන සොල්දාදුවන්ගේ ජීවිත වලට කිසිඳු හානියක් සිදු නොවන බව රුසියානු බලධාරීන් ප්‍රකාශ කළේය.වර්ග කිලෝමීටර 11 ක විශාලත්වයෙන් යුත් යකඩ කම්හල තුළ යුක්රේන සොල්දාදුවන් 2500 ක් සහ විදෙස් කුලී හේවායන් 400 ක් පමණ සිරවී සිටින බව රුසියානු ආරක්ෂක අමාත්‍යංශය ප්‍රකාශ කළේය.යුක්රේන සොල්දාදුවන් තමන් යටත් නොවන බව ප්‍රකාශ කළ අතර යුක්රේන අග්‍රාමාත්‍ය ඩැන්යෙස් ශෙම්හාල් පවසා ඇත්තේ, රාජතාන්ත්‍රික විසදුමකින් යුද්ධය අවසාන කිරීමට කැමති වුවත් කිසිම දිනක යුක්රේනුවන් යටත් නොවන බවය.